૨૦૦૦ મોટા ડેવલપરો અને ૧૦૦૦ જેટલા નાના અને મધ્યમ કદના કૉન્ટ્રૅક્ટરોની બનેલી બિલ્ડરોની જૉઇન્ટ ઍક્શન કમિટી સિમેન્ટનો ભાવવધારો પાછો ખેંચવા માટે સિમેન્ટ-ઉત્પાદકો પર દબાણ લાવવા પાંચમી જુલાઈથી સિમેન્ટની ખરીદી કરવાનું બંધ કરી રહ્યા છે. અનેક રાજ્યોના બિલ્ડરો સિમેન્ટ-ઉત્પાદકોના કહેવાતા કાર્ટેલાઇઝેશન સામેની આ ચળવળમાં જોડાઈ રહ્યા છે જે કદાચ સિમેન્ટ-ઉત્પાદકો ન માન્યા તો અચોક્કસ મુદત માટે ખરીદી બંધમાં ફેરવાઈ શકે છે. કાચા માલના ભાવમાં કે સિમેન્ટ-ઉત્પાદન પર ટૅક્સમાં વધારો થયો ન હોવા છતાં પણ તેમના દ્વારા કરવામાં આવેલો ભાવવધારો અયોગ્ય છે તથા એની સામે ડેવલપરો ગ્રાહકો પર ભાવવધારાનો બોજ લાદી શકે એમ નથી.